Държавен вестник, бр. 93, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  93
ІV. Относно § 136 от преходните и заклю­
чителните разпоредби на ЗИДЗСВ (ДВ, бр. 1 
от 2011 г.) в частта му, съгласно която § 20, 
т. 2 от закона влиза в сила от 1 януари 2010 г.
Твърди се в искането, че ЗИДЗСВ е обна­
родван на 04.01.2011 г., а § 136 ПЗР ЗИДЗСВ 
връща времето една година назад и придава 
обратно действие на закона, което е кон­
ституционно недопустимо, тъй като според 
вносителите на искането целта е да се въз­
станови изгубеният преди една година статут 
на съдебните заседатели.
Искането се подкрепя в становищата на 
главния прокурор, Върховния касационен съд 
и Висшия адвокатски съвет, а се оспорва от 
Министерския съвет, министъра на правосъ­
дието, министъра на финансите, министъра 
на вътрешните работи и Съюза на юристите 
в България.
Видно от стенографските дневници на 
Народното събрание и докладите на Комисията 
по правните въпроси, предложението за ос­
порената част от § 136 ПЗР ЗИДЗСВ не е 
прието в комисията, а при прегласуването му 
от народните представители в пленарна зала 
на второ четене на законопроекта на ЗИДЗСВ 
в тринадесетото извънредно заседание на 
20.12.2010 г. нормата на § 136 ПЗР ЗИДЗСВ 
в оспорената є част няма самостоятелно зна­
чение, поради което и не може да бъде раз­
глеждана изолирано. Тя е неразривно свързана 
с изменението на чл. 69, ал. 2 ЗСВ, съгласно 
който, ако разглеждането на делото, в което 
участват съдебни заседатели, продължи след 
изтичане на петгодишния срок, за който те 
се избират и който започва да тече от датата 
на клетвата им, мандатът им продължава 
до приключването на делото в съответната 
съдебна инстанция. 
Посоченото изменение на чл. 69, ал. 2 ЗСВ 
е извършено с § 20, т. 2 ЗИДЗСВ, който не е 
оспорен от вносителите на искането. Моти­
вите за приемане на новата алинея втора на 
чл. 69 ЗСВ са изложени в пленарна зала и те 
са свързани с фактите, че не са избрани нови 
съдебни заседатели и не е приключило на съ­
ответната инстанция разглеждането на тежки 
наказателни производства, по които вече са 
разпитани много подсъдими, свидетели и вещи 
лица, а в съдебните състави участват съдебни 
заседатели, чийто мандат е изтекъл. За да 
се избегне започване отначало на съдебните 
процеси по прагматични съображения, нало­
жени от обективна необходимост, Комисията 
по правни въпроси е предложила създаването 
на новата алинея втора на чл. 69 ЗСВ. Това 
положение не е ново в нашата правна систе­
ма. Аналогично нормативно разрешение на 
въпроса, свързан с изтичането на мандата на 
съдебните заседатели, се съдържа в чл. 71 от 
Закона за устройство на съдилищата (обн., 
ДВ, бр. 23 от 1976 г.; отм., бр. 59 от 1994 г.), 
съгласно който съдебните заседатели продъл­
жават да изпълняват длъжността си и след 
изтичане на срока, за който са избрани, до 
встъпване в длъжност на новоизбраните, и 
в чл. 7, ал. 2 от Наредба № 27 от 1994 г. за 
съдебните заседатели, издадена от министъра 
на правосъдието (обн., ДВ, бр. 105 от 1994 г.; 
отм., бр. 6 от 2008 г.), съгласно който ман­
датът на съдебните заседатели може да бъде 
удължен и те могат да продължат участието 
си само по започнати наказателни дела.
Разглежданият въпрос е от голямо практи­
ческо значение, защото съгласно чл. 69, ал. 1 
ЗСВ мандатът на съдебните заседатели е 5 
години, а в чл. 258 НПК е залегнал принци­
път за неизменност на съдебния състав, който 
изисква делото да се разглежда от един и същ 
състав на съда от започването до завършва­
нето на съдебното заседание, а когато някой 
член от състава на съда не може да продължи 
да участва в разглеждането на делото и се 
налага да бъде заменен, съдебното заседание 
започва отначало. Участието в разглеждане 
на дело от съдебен заседател с изтекъл ман­
дат ще доведе до опорочаване на присъдата 
поради допуснато съществено нарушение на 
процесуалните правила като постановена 
от незаконен състав (чл. 348, ал. 1, т. 2 във 
връзка с ал. 3, т. 3 НПК).
Неоспореният от вносителите чл. 69, ал. 2 
ЗСВ удължава мандата на съдебните заседа­
тели след предвидения срок. В резултат на 
продължаване на мандата на съдебните за­
седатели, които участват в разглеждането на 
неприключили дела в съответната съдебна ин­
станция на основание чл. 69, ал. 2 ЗСВ, считано 
от влизане в сила на ЗИДЗСВ – 04.01.2011 г. 
до настоящия момент, те участват в правора­
здавателната дейност на основание удължения 
на законово ниво мандат, поради което и ис­
кането всъщност се отнася само за времето 
от 01.01.2010 г. до 04.01.2011 г. Придаването на 
обратна сила на чл. 69, ал. 2 ЗСВ означава, че 
разпоредбата се връща назад към 01.01.2010 г., 
когато е изтекъл мандатът на избраните съ­
дебни заседатели, и за времето от тази дата до 
04.01.2011 г. се придава ново правно значение 
на факта на участие на съдебните заседатели 
при разглеждане на делата, независимо че 
това е станало след изтичане на мандата им, 
а именно приема се, че те са легитимно из­
брани и могат да изпълняват правомощията 
си и през това време. В случая се придава